[image: Attēls, kurā ir teksts, logotips, fonts, grafika

Mākslīgā intelekta ģenerētais saturs var būt nepareizs.]


[bookmark: _Hlk119410301]





METODISKIE NORĀDĪJUMI 
projekta iesnieguma sagatavošanai Patvēruma, migrācijas un integrācijas fonda 2021.–2027. gada plānošanas perioda atklātas projektu iesniegumu atlases ietvaros

	[bookmark: _Hlk118455706]IEVADS



Metodika ir sagatavota, ievērojot Ministru kabineta 2022. gada 18. oktobra noteikumos Nr. 651 “Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība” (turpmāk – MK noteikumi), atklātas atlases nolikumā (turpmāk –nolikums) un projektu iesniegumu vērtēšanas kritēriju piemērošanas metodikā iekļautos nosacījumus un skaidrojumus.
Sagatavojot projekta iesniegumu, projekta iesniedzējs izmanto Kultūras ministrijas tīmekļvietnē pieejamā projekta iesnieguma veidlapu, budžeta veidlapu, projekta iesniedzēja apliecinājuma veidlapu, sadarbības partnera apliecinājuma veidlapu (ja attiecināms) un projekta iesnieguma iesniedzēja apliecinājuma par personas datu aizsardzību reglamentējošo normatīvo aktu ievērošanu projekta īstenošanas ietvaros veidlapu.
Metodika ir veidota atbilstoši projekta iesnieguma sadaļām, skaidrojot, kāda informācija projekta iesniedzējam jānorāda attiecīgajos projekta iesnieguma sadaļas laukos.
Visus projekta iesnieguma datu laukus aizpilda latviešu valodā. Ja kāda no projekta iesnieguma sadaļām nav attiecināma, tajā jānorāda “n/a”. Projekta iesniegumam pievieno visus nolikumā noteiktos pielikumus un, ja nepieciešams, papildu pielikumus, uz kuriem projekta iesniedzējs atsaucas projekta iesniegumā. 
Aizpildot projekta iesniegumu, jānodrošina sniegtās informācijas saskaņotība starp visām projekta iesnieguma sadaļām un pielikumiem, kurās tā minēta vai uz kuru atsaucas.
Pirms projekta iesnieguma veidlapas aizpildīšanas nepieciešams rūpīgi iepazīties ar informāciju, kas pieejama Kultūras ministrijas tīmekļvietnē:
1. Nolikumā noteiktajiem aktivitāšu īstenošanas nosacījumiem;
2. Projektu iesniegumu vērtēšanas administratīvajiem, atbilstības un kvalitātes kritērijiem;
3. Izdevumu attiecināmības nosacījumiem; 
4. Publicitātes un vizuālās identitātes prasībām.
Projekta iesniegumu deleģētajā iestādē projekta iesnieguma iesniedzējs iesniedz deleģētās iestādes sludinājumā noteiktajā termiņā, nosūtot Kultūras ministrijai, izmantojot oficiālo elektronisko adresi (e-adresi) (izmantošanas apraksts https://latvija.lv/lv/BUJEadrese#show1).

Papildu informācija par projekta iesnieguma sagatavošanas un iesniegšanas kārtību norādīta nolikuma IV. nodaļā “Projektu iesniegumu iesniegšanas kārtība”.



	PROJEKTA IESNIEGUMA VEIDLAPAS AIZPILDĪŠANA


Aizpilda deleģētā iestāde.
	Projekta iesnieguma iesniegšanas datums
	Projekta iesnieguma numurs
	Projektu iesniegumu atlases veids

	______/______/_______
dd/mm/gggg
	Nr. ________________________
	Atklāta projektu iesniegumu atlase



Turpmākās sadaļas aizpilda projekta iesnieguma iesniedzējs.
	Projekta nosaukums
	Norādiet projekta nosaukumu.

	Projekta iesniedzējs
	Norādiet pilnu iesniedzēja nosaukumu. 
Ja attiecināms, norādiet uzņēmējdarbības veidu (piemēram: sabiedrība ar ierobežotu atbildību, akciju sabiedrība u.c.) vai institūcijas/organizācijas veidu (biedrība, nodibinājums u.c.).

	Konkrētā mērķa nosaukums:
	Likumīga migrācija un integrācija

	Aktivitātes numurs un nosaukums
	13.2. Trešo valstu pilsoņu iekļaušana vietējā sabiedrībā, veicinot latviešu valodas lietošanas un apguves iespējas

	Projektu atlases nosaukums
	Latviešu valodas kursi (2. posms)



	I. INFORMĀCIJA PAR PROJEKTA IESNIEDZĒJU UN SADARBĪBAS PARTNERI



1.1.  Informācija par projekta iesniedzēju
	Projekta iesniedzēja nosaukums
	Norādiet pilnu projekta iesniedzēja nosaukumu. 
Ja attiecināms, norādiet uzņēmējdarbības veidu (piemēram: sabiedrība ar ierobežotu atbildību, akciju sabiedrība u.c.).
Ja projektu iesniedz kādas institūcijas/organizācijas\ struktūrvienība/filiāle, norāda projekta iesniedzēja institūcijas/organizācijas nosaukumu, nevis struktūrvienības/filiāles nosaukumu.

	Reģistrācijas Nr.
	Norādiet projekta iesniedzēja institūcijas/organizācijas reģistrācijas numuru. 

	Nodokļu maksātāja reģistrācijas Nr.
	Norādiet projekta iesniedzēja institūcijas/organizācijas nodokļu maksātāja reģistrācijas numuru.

	Pievienotās vērtības nodokļa maksātāja reģistrācijas Nr. (ja attiecināms)
	Norādiet reģistrācijas numuru ar Pievienotās vērtības nodokli apliekamo personu reģistrā.

	Juridiskā adrese
	Norādiet projekta iesniedzēja institūcijas/organizācijas juridisko adresi.
Ja projektu iesniedz kādas institūcijas/organizācijas struktūrvienība/filiāle, tad kā projekta iesniedzēja juridisko adresi norādiet institūcijas/organizācijas juridiskās personas juridisko adresi.

	Kontaktadrese (ja atšķiras no juridiskās adreses)
	Norādiet projekta iesniedzēja institūcijas/organizācijas kontaktadresi.

	Oficiālā projekta iesniedzēja e-pasta adrese
	Norādiet e-pasta adresi, kura tiek izmantota projekta iesniedzēja oficiālajā elektroniskajā sarakstē.

	Mājaslapas adrese (ja attiecināms)
	Norādiet projekta iesniedzēja mājaslapas adresi.

	Galvenie darbības virzieni*
	Norādiet galvenos darbības virzienus, kas norādīti projekta iesniedzēja darbību reglamentējošos dokumentos (statūtos, nolikumā u.tml.

	Dibināšanas un darbības uzsākšanas datums*
	Norādiet precīzu projekta iesniedzēja dibināšanas datumu, kā arī darbības uzsākšanas datumu.

	 Finansēšanas avots*
	Norādiet galvenos ienākuma avotus projekta iesniedzēja budžetā.


*Aizpilda, ja projekta iesniedzējs nav Latvijas Republikas tiešās vai pastarpinātas valsts pārvaldes iestāde, atvasināta publiskā persona, cita valsts iestāde.

1.2. Kontaktpersonas
Norādiet nepieciešamo informāciju par projekta kontaktpersonām.
	
	Institūcijas/
organizācijas vadītājs
	Finanšu vadītājs
	Projekta vadītājs

	Vārds, uzvārds
	
	
	

	Amats
	
	
	

	Tālrunis
	
	
	

	E-pasta adrese
	
	
	



[bookmark: _Hlk127888328]1.3. Projekta iesniedzēja pieredze latviešu valodas kā svešvalodas mācību kursu organizēšanā pieaugušajiem
Norādiet līdzšinējās darbības pieredzi latviešu valodas kā svešvalodas mācību kursu organizēšanā pieaugušajiem.
Papildus norādiet informāciju par iepriekšēju pieredzi mācību kursu organizēšanā  projektu iesniegumu atlases mērķa grupai, ja tāda pieredze ir. 
Norādiet informāciju tikai par institūcijas vai organizācijas pieredzi. Norādiet pieredzes ilgumu, aprakstiet, kāda bijusi institūcijas vai organizācijas loma un iesaiste pasākuma/-u īstenošanā vai iekļaujoša satura radīšanā. Norādiet tīmekļa saiti, kas to apliecina.
Par katru pieredzi informāciju aizpildiet atsevišķi zemāk norādītajās tabulās.
	[bookmark: _Hlk127888337]1) Projekta nosaukums/pasākuma īstenošanas pieredze: norādiet projekta nosaukumu vai pasākuma īstenošanas pieredzi

	Projekta/pasākuma īstenotājs:
	

	Saite uz projektu/pasākuma aprakstu:
	

	Projekta/pasākuma īstenošanas periods:
	

	Projekta/pasākuma mērķis:
	

	Projekta/pasākuma mērķa grupa, kam tika īstenoti pasākumi: 
	



	2) Projekta nosaukums/pasākuma īstenošanas pieredze: norādiet projekta nosaukumu vai pasākuma īstenošanas pieredzi

	Projekta/pasākuma īstenotājs:
	

	Saite uz projektu/pasākuma aprakstu:
	

	Projekta/pasākuma īstenošanas periods:
	

	Projekta/pasākuma mērķis:
	

	Projekta/pasākuma mērķa grupa, kam tika īstenoti pasākumi: 
	



1.4. Informācija par sadarbības partneri
Par katru sadarbības partneri aizpildiet atsevišķu tabulu.
	Sadarbības partnera nosaukums
	Norādiet sadarbības partnera institūcijas/organizācijas pilnu nosaukumu.

	Reģistrācijas Nr.
	Norādiet sadarbības partnera reģistrācijas numuru.

	Nodokļu maksātāja reģistrācijas Nr.
	Norādiet sadarbības partnera nodokļu maksātāja reģistrācijas numuru.

	Pievienotās vērtības nodokļa maksātāja reģistrācijas Nr.
(ja attiecināms)
	Norādiet reģistrācijas numuru ar pievienotās vērtības nodokli apliekamo personu reģistrā.

	Juridiskā adrese
	Norādiet sadarbības partnera juridisko adresi.

	Oficiālā sadarbības partnera 
e-pasta adrese
	Norādiet e-pasta adresi, kura tiek izmantota sadarbības partnera oficiālajā elektroniskajā sarakstē.

	Mājaslapas adrese 
(ja attiecināms)
	Norādiet sadarbības partnera mājaslapas adresi.

	Galvenie darbības virzieni**
	Norādiet sadarbības partnera galvenos darbības virzienus.

	Dibināšanas un darbības uzsākšanas datums**
	Norādiet precīzu sadarbības partnera dibināšanas datumu, kā arī darbības uzsākšanas datumu


** Attiecināms, ja sadarbības partneris nav Latvijas Republikas tiešās vai pastarpinātas valsts pārvaldes iestāde, atvasināta publiskā persona, cita valsts iestāde.
 
[bookmark: _Hlk127888552]1.5. Sadarbības partnera pieredze latviešu valodas kā svešvalodas mācību kursu organizēšanā pieaugušajiem
Norādiet līdzšinējās darbības pieredzi latviešu valodas kā svešvalodas mācību kursu organizēšanā pieaugušajiem.
Papildus norādiet informāciju par iepriekšēju pieredzi mācību kursu organizēšanā  projektu iesniegumu atlases mērķa grupai, ja tāda pieredze ir.
Norādiet informāciju tikai par institūcijas vai organizācijas pieredzi. Norādiet pieredzes ilgumu, aprakstiet, kāda bijusi institūcijas vai organizācijas loma un iesaiste pasākuma/-u īstenošanā vai iekļaujoša satura radīšanā. Norādiet tīmekļa saiti, kas to apliecina.
Par katru pieredzi informāciju aizpildiet atsevišķi zemāk norādītajās tabulās.
	1) Projekta nosaukums/pasākuma īstenošanas pieredze: norādiet projekta nosaukumu vai pasākuma īstenošanas pieredzi.

	Projekta/pasākuma īstenotājs:
	

	Saite uz projektu/pasākuma aprakstu:
	

	Projekta/pasākuma īstenošanas periods:
	

	Projekta/pasākuma mērķis:
	

	Projekta/pasākuma mērķa grupa, kam tika īstenoti pasākumi: 
	



	2) Projekta nosaukums/ pasākuma īstenošanas pieredze: norādiet projekta nosaukumu vai pasākuma īstenošanas pieredzi.

	Projekta/pasākuma īstenotājs:
	

	Saite uz projektu/pasākuma aprakstu:
	

	Projekta/pasākuma īstenošanas periods:
	

	Projekta/pasākuma mērķis:
	

	Projekta/pasākuma mērķa grupa, kam tika īstenoti pasākumi: 
	



	[bookmark: _Hlk118378739]II. PAMATINFORMĀCIJA PAR PROJEKTU



2.1. Projekta īstenošanas periods
Plānojot projekta īstenošanas beigu datumu, nepieciešams ņemt vērā, ka maksimālais projekta īstenošanas termiņš ir līdz 2027. gada 31. decembrim.
Projekta īstenošanas periodā netiek iekļauts projekta iesnieguma un projekta gala pārskata sagatavošanas laiks.
	Projekta uzsākšanas datums
	______/______/_______
         dd/mm/gggg
Norādiet plānoto projekta uzsākšanas datumu.

	Projekta pabeigšanas datums
	______/______/_______
         dd/mm/gggg
Norādiet plānoto projekta noslēguma datumu.

	Projekta ilgums (mēneši)
	Norādiet kopējo mēnešu skaitu, kas nepieciešams projekta īstenošanai. Mēnešu skaitu norādiet tikai veselos skaitļos.


 
2.2. Projekta budžets (euro)
Aizpildot šo sadaļu, lūdzu pārbaudiet, vai sniegtā informācija saskan ar projekta iesnieguma VII. sadaļā “Projekta budžeta tāme” sniegto informāciju.
	Kopējais pieprasītais finansējums (100 %)
	Norādiet summu no projekta iesnieguma VII. sadaļas “Projekta budžeta tāme”.

	Pieprasītais fonda finansējums (75 %)
	Norādiet summu no projekta iesnieguma VII. sadaļas “Projekta budžeta tāme”.

	Pieprasītais valsts budžeta finansējums (25 %)
	Norādiet summu no projekta iesnieguma VII. sadaļas “Projekta budžeta tāme”.



2.3. Faktiskā projekta īstenošanas vieta(-s)
	Adrese
	Norādiet projekta pasākumu īstenošanas vietu (valsti, pilsētu un adresi). Ņemiet vērā, ka projekts īstenojams Eiropas Savienības teritorijā, izņemot gadījumus, kas noteikti pamatdokumentos.



2.4. Projekta kopsavilkums
	Šajā punktā projekta iesniedzējs sniedz visaptverošu, strukturētu projekta būtības kopsavilkumu, kas jebkuram interesentam sniedz ieskatu par to, kas projektā plānots. 

Kopsavilkumā norāda:
1) projekta mērķi (norādīt īsu, kodolīgu un sasniedzamu projekta mērķi, kas atbilst projekta iesnieguma atlases ietvaros noteiktajam mērķim. Projekta mērķi jānoformulē skaidri, lai, projektam beidzoties, var pārbaudīt, vai tas ir sasniegts);
2) informāciju par galvenajām projekta darbībām;
3) informāciju par plānotajiem rezultātiem;
4) pamato, kāpēc projekta īstenošanā ir nepieciešams piesaistīt sadarbības partneri (ja attiecināms).




	III. PROJEKTA APRAKSTS



3.1. [bookmark: _Toc101857315] Projekta iesniedzēja  piedāvājumā ietvertais mācību kursu nodrošināšanas administratīvi ģeogrāfiskais pārklājums
	Aprakstā pamato latviešu valodas kursu īstenošanas vietas izvēli, sniedz informāciju par projekta iesnieguma iesniedzēja resursiem un spējām, lai nodrošinātu mācību kursus konkrētā administratīvi ģeogrāfiskā aptverē, norādot, vai mācības plānots īstenot vienā pilsētā, novadā, reģionā vai plašākā Latvijas teritorijā.



[bookmark: _Hlk127888663]3.2. Mācību formāta (klātienes, attālinātas vai hibrīda formāta mācības) izvēles pamatotība un efektivitātes novērtējums 
	Aprakstā pamato mācību formāta izvēli, nosakot, kuriem mērķa grupas dalībniekiem nodrošināt klātienes, attālinātus vai hibrīda formāta valodas kursus, balstoties uz mērķa grupas vajadzību novērtējumu un iepriekšēju pieredzi par dažādu mācību formātu efektivitāti.



3.3.  Projekta mērķa grupas, tās kultūras atšķirību, vajadzību un risinājumu apraksts
Sniedz informāciju par mērķa grupu, tai skaitā sniedz informāciju par mērķa grupas daudzveidību un vajadzībām, ievērojot kultūras atšķirības, kas var būt par iemeslu grūtībām mācību procesā, un kam nepieciešami īpaši pielāgojumi mācību organizēšanā. 
Ja attiecināms, sniedz informāciju par projekta iesniedzēja pieredzi pielāgotu risinājumu veidošanai mācību dalībniekiem no dažādām kultūrām, tostarp būtiski atšķirīgām (piemēram, izcelsmes valstis ir no dažādiem globālajiem reģioniem - Āzijas, Āfrikas, Dienvidamerikas u. tml.).

	Mērķa grupas  un tās vajadzību vispārīgs apraksts 
	Sniedz vispārīgu aprakstu  par mērķa grupu un tās daudzveidību.
 

	Informācija par iespējamām kultūras atšķirībām
	Sniedz aprakstu par iespējamām kultūras atšķirībām, kas var būt par iemeslu  grūtībām mācību procesā.


	Pielāgojumu, lai risinātu kultūras atšķirības, risinājumu apraksts 
	Sniedz aprakstu par nepieciešamajiem pielāgojumiem un praktiskajiem risinājumiem, lai nodrošinātu iespēju pārvarēt mērķa grupas kultūras atšķirības, kas var būt par iemeslu grūtībām mācību procesā.
 

	Projekta iesniedzēja pieredze darbā ar mērķa grupu, nodrošinot kultūras daudzveidības vajadzībām atbilstošus pielāgojumus  
	Sniedz aprakstu par organizācijas pieredzi, veidojot nepieciešamos pielāgojumus un rodot praktiskus risinājumus, lai pārvarētu grūtības mācību procesā, kas saistītas ar kultūras atšķirībām. 



3.4. Projekta iesniedzēja  mācību procesa rezultatīvais rādītājs par līdzšinējo latviešu valodas mācību kursu dalībnieku skaitu, kas sekmīgi nokārtojuši valsts valodas prasmes pārbaudi Valsts izglītības attīstības aģentūrā 
	Norāda informāciju par projekta iesniedzēja līdzšinējo pieredzi latviešu valodas mācību kursu organizēšanā, kas apliecina projekta iesniedzēja rezultatīvos rādītājus par to dalībnieku īpatsvaru (%) no kopējā latviešu valodas mācību kursu dalībnieku skaita, kas ir sekmīgi nokārtojuši gala eksāmenu VIAA.





3. pielikums
Patvēruma, migrācijas un integrācijas fonda
 2021.–2027. gada plānošanas perioda aktivitātes
“13.2. Trešo valstu pilsoņu iekļaušana vietējā sabiedrībā, 
veicinot latviešu valodas lietošanas un apguves iespējas”
atklātas projektu iesniegumu atlases 
 “Latviešu valodas kursi (2. posms)” konkursa
30.09.2026. nolikumam Nr. 4.3.2-23-6

	IV. PROJEKTA DARBĪBAS UN REZULTĀTI



[bookmark: _Hlk131166221]4.1. Detalizēts projektā iekļauto darbību un rezultātu apraksts 
Par katru darbību aizpildiet atsevišķu tabulu. Norādiet kvantitatīvos vai kvalitatīvos darbības rezultātus, kas apliecina, ka projekta tiešais mērķis ir sasniegts.
Pirmā darbība vienmēr ir “Projekta vadība un administrēšana”, otrā darbība “Projekta publicitāte”. Aprakstot darbības “Projekta vadība un administrēšana” un “Projekta publicitāte” , neaizpildiet sadaļas “Darbības apraksts” un “Darbības rezultāts”. 
	Darbība Nr.
	Darbības nosaukums
	Darbības apraksts
	Darbības rezultāts

	Norādiet darbības numuru, numerācija tiek saglabāta arī turpmākās projekta iesnieguma sadaļās un pielikumos.

	Kolonnā “Darbības nosaukums” norāda konkrētu darbības nosaukumu, ja nepieciešams, tad papildina ar apakšdarbībām. 
Ja tiek norādītas apakšdarbības, tad tām noteikti jānorāda arī apraksts un rezultāts, aizpildot visas kolonnas
Ja tiek veidotas apakšdarbības, tad virsdarbībai nav obligāti jānorāda informācija kolonnās “Darbības rezultāts”, jo nav nepieciešams dublēt informāciju, ko jau norāda par apakšdarbībām.
	Kolonnā “Darbības apraksts” projekta iesniedzējs:
1) Atbilstoši nolikumā iekļautajiem atbalstāmo darbību īstenošanas nosacījumiem, apraksta, kādi pasākumi un darbības tiks veiktas attiecīgās darbības īstenošanas laikā;
2) apraksta darbības īstenošanas gaitu.
Sniegtajai informācijai ir jābūt pietiekamai, lai gūtu pārliecību par darbības atbilstību nolikumā noteiktajām atbalstāmajām darbībām, to īstenošanas nosacījumiem, partneru iesaisti u.tml.
	Norāda precīzi definētu un reāli sasniedzamu rezultātu, tā skaitlisko izteiksmi (norāda tikai konkrētu skaitlisku informāciju) un atbilstošu mērvienību. Katrai darbībai vai apakšdarbībai jānorāda viens sasniedzamais rezultāts, var veidot vairākas apakšdarbības, ja darbībām paredzēti vairāki rezultāti.


	1.
	Projekta vadība un administrēšana
	X
	X

	2.
	Projekta publicitāte
	X
	X

	3.
	Latviešu valodas kursi
	
	Vienu valodas līmeni pabeigušo personu skaits 
 
Novērtējuma anketu apkopojums par katru mācību grupu 
 
Novadīto grupu skaits, norādot katras grupas mācību kursa ilgumu stundās un dalībnieku skaitu katrā grupā, piemēram:  
15 grupas x 160 h x 10 dalībnieki 
  
Dalībnieku skaits, kas kārtos valsts valodas prasmes pārbaudi Valsts izglītības attīstības aģentūrā (vai citā iestādē, kas veic šo funkciju, ja iestāde tiek reorganizēta) 
 
Apliecinājumi par kursa pabeigšanu (noklausījies vismaz 80% no kopējā mācību kursa h skaita un nokārtojis noslēguma pārbaudes darbu)




4.2. Plānotie projekta publicitātes pasākumi un projekta publicitātes pasākumu plāns
Projekta publicitātes pasākumi īstenojami atbilstoši publicitātes un vizuālās identitātes prasībām “ES fondu 2021.-2027. gada un Atveseļošanas fonda komunikācijas un dizaina vadlīnijas “(Vadlīnijas (esfondi.lv)).
Norādiet, kurus no nosauktajiem publicitātes pasākumiem plānojat īstenot
Kolonnu “Publicitātes pasākuma veids” var papildināt un precizēt.
	Publicitātes pasākuma veids
	Pasākuma apraksts
	Pasākuma mērķa un auditorijas apraksts
	Plānotais pasākuma laika plāns

	Preses relīzes
	Uzsākot projektu, bet ne vēlāk kā 10 darba dienu laikā pēc vienošanās par projekta īstenošanu stāšanās spēkā, finansējuma saņēmējs izplata preses relīzi par projektu, tostarp projekta mērķiem un plānoto sabiedrības ieguvumu no projekta, kopējo finansējuma apjomu, kā arī ES un nacionālā finansējuma apjomu

Finansējuma saņēmējs vismaz 1 reizi gadā izplata preses relīzi par nozīmīgākajām aktualitātēm projektā, tostarp norādot no konkrētā ES fonda saņemto finansiālo atbalstu. 
Nodrošina publicitāti projekta noslēgumā, tai skaitā izplata preses relīzi.
	
	

	Informatīvi plakāti
	Uzsākot projekta darbību faktisko īstenošanu, sabiedrībai skaidri redzamā vietā jāuzstāda vismaz viens plakāts, kura minimālais izmērs ir A3, vai līdzvērtīgu elektronisku paziņojumu, kurā izklāstīta informācija par darbību un uzsvērts no ES fondiem saņemtais atbalsts.
	
	

	Informācija tīmekļvietnē 
	Uzsākot projektu, bet ne vēlāk kā 10 darba dienu laikā pēc vienošanās par projekta īstenošanu stāšanās spēkā, finansējuma saņēmējs publicē aprakstu par projektu savā tīmekļvietnē, kā arī partneru tīmekļvietnēs (ja attiecināms), tostarp par projekta mērķiem un plānoto sabiedrības ieguvumu no projekta, kopējo finansējuma apjomu, kā arī ES un nacionālā finansējuma apjomu. Tīmekļvietnē vienmēr jāizvieto krāsaini vizuālās identitātes elementi (ES logo un NAP logo), tiem jābūt redzamiem digitālās ierīces skata laukumā tā, lai lietotājam tīmekļvietne nebūtu jāritina uz leju. 

Informācija tīmekļvietnē jāaktualizē, tostarp ar vizuāliem akcentiem (piemēram, fotogrāfijām no pasākumiem, video, infografikām), tiklīdz pieejama jaunākā informācija.

Tiek nodrošināta publicitāte projekta noslēgumā, tai skaitā veicot ierakstu tīmekļvietnē par projekta sasniegtajiem mērķiem.

Nodrošinot informāciju tīmekļvietnē, finansējuma saņēmējs izvieto informāciju latviešu valodā un citās valodās, ja nepieciešams mērķa grupas sasniegšanai, prioritāri izvērtējot iespēju izmantot citas Eiropas Savienības oficiālās valodas, atbilstoši Valsts valodas likumā noteiktajam.
Finansējuma saņēmējs apņemas ievērot, ka atbilstoši Satversmes tiesas 2026. gada 30. marta spriedumā lietā Nr. 2024-30-01 paustajam par krievu valodas informatīvās telpas pašpietiekamību Latvijā, kā arī valsts pienākumu stiprināt latviešu valodas lietojumu publiskajā telpā un veicināt vienotu Latvijas informatīvo telpu, krievu valoda nav izmantojama projektu komunikācijas, publicitātes un citās publiskās aktivitātēs.

Finansējuma saņemējs pēc iespējas nodrošina, ka tā saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus.
	
	

	Informācija sociālajās platformās
	10 darba dienu laikā no projekta līguma parakstīšanas dienas ievieto informāciju sociālo platformu kanālos par uzsākto projektu, tostarp par projekta mērķiem, sagaidāmajiem rezultātiem un plānoto sabiedrības ieguvumu no īstenotā projekta. Jāpievieno fotogrāfija, uz kuras attēlots Eiropas Savienības logo “Līdzfinansē Eiropas Savienība” (vertikālo pamata (ar dzeltenajām zvaigznēm) un logo “Nacionālais attīstības plāns 2027”, kā arī projekta iesniedzēja un sadarbības partneru logo (ja attiecināms), lietojot šādas mirkļbirkas: #ESfondi, #EUFunds #EUinmyregion, #InvestEU, #ESfondiDROSIBA un #ESfondiSOLIDARITATE, pievienojot norādi, ka projekts tiek īstenots Patvēruma, migrācijas un integrācijas fonda ietvaros, kura vadošā iestāde Latvijā ir @Iekšlietu ministrija un deleģētā iestāde integrācijas jautājumos @Kultūras ministrija.

Finansējuma saņēmējs un sadarbības partneri (ja attiecināms) regulāri (vismaz 1-2 reizes gadā) sociālo platformu kanālos ievieto aktuālo projekta informāciju – īsus vēstījumus kombinācijā ar vizuālajiem akcentiem (piemēram, fotogrāfijām no pasākumiem, video, infografikām), norādot no konkrētā ES fonda saņemto finansiālo atbalstu, lietojot ES logo un NAP logo uz lietotajām fotogrāfijām, video vai infografikām. Ieteicams lietot mirkļbirkas #ESfondi, #EUFunds, #EUinmyregion, #InvestEU, kā arī jāatzīmē @Kultūras ministrija kā deleģētā iestāde.

Finansējuma saņēmējam projekta noslēgumā ir jāveic obligāti publicitātes pasākumi, tai skaitā jāveic ieraksti sociālajās platformās par projekta sasniegtajiem mērķiem.
	
	

	Citi (lūdzu norādīt)
	Attiecībā uz ikvienu komunikācijas pasākumu (piemēram, konferenci, izstādi, semināru), finansējuma saņēmējs nodrošina, lai personas, kuras piedalās šajā pasākumā, būtu informētas par ES fondu sniegto finansējumu projekta īstenošanai. Lai to nodrošinātu, finansējuma saņēmējs izvieto obligātos vizuālo prasību elementus uz izdales materiāliem, tai skaitā darba kārtības un citiem materiāliem (prezentācijām, ja iespējams, informatīvajiem plakātiem). Ikvienā dokumentā, kas attiecināms uz projekta īstenošanu un kas paredzēts tā dalībniekiem vai sabiedrībai, jāiekļauj paziņojums par to, ka projektu atbalstījis ES fonds, lietojot ES logo un NAP logo.
	
	



4.3. Darbību īstenošanas indikatīvais laika un finanšu grafiks (ceturkšņos)
Norādiet katras projektā plānotās darbības ilgumu, attiecīgajos ceturkšņos, kad paredzēta attiecīgās darbības īstenošana.
Ja attiecināms, atsevišķi izdaliet arī pasākumu apakšdarbības. 

	[bookmark: _Hlk119421597]Darbība
Nr.
	2027. gads

	
	I
	II
	III
	IV

	3.
	
	
	
	





4.4. [bookmark: _Hlk127797122]Projekta ietvaros sasniedzamie kopējie rādītāji
Projekta īstenošanas periodā būs jānodrošina izsekojama uzskaite. 
Vecumu uzskaita sadalījumā: <18, 18-60, >60. 
Mērķa grupas pārstāvji pēc dalības projekta darbības ietvaros īstenotajos pasākumos aizpildīs deleģētās iestādes izstrādātu anketu, kurā norādīts, vai dalība projektā bijusi noderīga vismaz divās no šādām jomām: 1) integrācija darba tirgū, 2) valsts valodas apguve, 3) attiecības ar vietējiem iedzīvotājiem/kopienām un aktīva līdzdalība sabiedrībā, 4) mājoklis, 5) veselība. Kopējo dalībnieka mērķa grupas pārstāvja atbildi uzskata par pozitīvu, ja lielākā daļa atbilžu (> 50 %) no dalībnieka norādītajām atbildēm norāda, ka projekta darbības bijušas noderīgas viņa integrācijai. Ja kopējais rezultāts ir 50:50 (piemēram, divas pozitīvas un divas negatīvas atbildes), tad pie rezultāta rādītāja ziņo šī dalībnieka pēdējo sniegto novērtējumu.
	[bookmark: _Hlk127797193]Nr.
	Rādītāja nosaukums
	Plānotā vērtība
	Mērvienība
	Piezīmes

	
	
	gads
	gala vērtība
	
	

	Norādiet darbības numuru 
	Norādiet sasniedzamā rādītāja nosaukumu
	Norāda plānotās vērtības sasniegšanas gadu
	Norāda sasniedzamo vērtību
	Skaits
	Nepieciešamības gadījumā norāda papildu informāciju

	1.
	Unikālo mērķa grupas personu skaits, kurām nodrošināts latviešu valodas mācību kurss 160 akadēmisko stundu apjomā 
	
	
	
	Unikālo mērķa grupas pārstāvi latviešu valodas mācību kursā ieskaita, ja nodarbību apmeklējums nodrošināts vismaz 80% apmērā un ir nokārtota latviešu valodas mācību kursa attiecīgā apgūtā valodas līmeņa noslēguma pārbaude

	2.
	Mērķa grupas pārstāvju skaits, kas pēc latviešu valodas mācību kursu beigšanas ir uzlabojuši latviešu valodas prasmes vismaz par vienu līmeni 
	
	
	
	Tiek uzskaitīti mērķa grupas pārstāvji, kas veiksmīgi nokārtos  valsts valodas prasmes pārbaudi Valsts izglītības attīstības aģentūrā (vai citā iestādē, kas veic šo funkciju, ja iestāde tiek reorganizēta).

	3.
	Mērķa grupas pārstāvju skaits, kas norāda, ka darbība bijusi noderīga viņu integrācijai
	
	
	
	


	[bookmark: _Hlk118378849]V. PROJEKTA ĪSTENOŠANAS KAPACITĀTE



5.1. Projekta īstenošanā iesaistīto personu galveno pienākumu un kvalifikācijas apraksts

	Projekta īstenošanas personāls
	Darbības Nr.
	Galveno pienākumu un kvalifikācijas apraksts

	Norāda personāla amata nosaukumu 
	Pie katras amata pozīcijas nepieciešams norādīt darbības Nr. atbilstoši 4.1. sadaļā noteiktajai numerācijai, kuras ietvaros personāls darbosies.
	Sniedz informāciju:
1) par projekta vadības un īstenošanas personālu, norādot amata nosaukumu, skaitu un amata ietvaros galvenos veicamos pienākumus;
2) par amata pretendentiem nepieciešamo profesionālo kvalifikāciju un pieredzi, t. i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās;
3) ja zināma konkrēta persona, norādiet arī tās vārdu un uzvārdu un pievienojiet dokumentu, kas apliecina personas kvalifikāciju;
4) norādot projektā iesaistītā darbinieka nepieciešamās kvalifikācijas prasības darba veikšanai, norādiet vispārējās nepieciešamās kvalifikācijas prasības, nepiemērojot tās konkrētai personai, lai darbinieku rotācijas gadījumā darbinieku būtu iespējams pieņemt konkursa kārtībā;
5) norādiet darba tiesisko attiecību veidu, kā plānots piesaistīt personālu (darba līgums, uzņēmuma līgums, autoratlīdzības līgums, papildu pienākumi kā virsstundas vai pamatslodzes sadalījums, piesaistīts tikai uz projekta īstenošanas laiku u. tml.);
6) ja personai ir darba tiesiskās attiecības ar projekta īstenotāju, norādiet, kā tiks sadalīta slodze starp pamatpienākumiem un projekta īstenošanu;
7) norādītajai informācijai jāsaskan ar projekta budžeta veidlapā plānoto.


[bookmark: _Toc101857326]
5.2. Projekta īstenošanas, administrēšanas un uzraudzības apraksts
	[bookmark: _Hlk127271859]Projekta iesniedzējs sniedz informāciju par: 
1) projekta vadības sistēmu, t. i., kādas darbības plānotas, lai nodrošinātu sekmīgu projekta vadību, kādi uzraudzības instrumenti plānoti projekta vadības kvalitātes nodrošināšanai un kontrolei u. tml.;
2) projekta ieviešanas sistēmu, t. i., kā plānota projekta vadības un īstenošanas personāla sadarbība, kādi uzraudzības instrumenti plānoti projekta īstenošanas kvalitātes nodrošināšanai un kontrolei;
3) projekta uzraudzības mehānismu un projekta ietvaros noslēgto līgumu izpildes un kvalitātes kontroli.

Aprakstiet, kāda būs projekta īstenošanas praktiskā organizācija (piemēram, sanāksmju biežums u. tml.).

Aprakstiet plānotos projekta īstenošanas uzraudzības pasākumus (iekšējās kontroles sistēmas), kas tiks veikti, lai nodrošinātu projekta kvalitatīvu īstenošanu, risku kontroli, vadību un uzraudzību.

Aprakstiet projekta finanšu kapacitāti, norādot projekta iesniedzēja spēju nodrošināt nepārtrauktu finanšu plūsmu projekta ieviešanai tā plānotajā apjomā un termiņā.

Norādiet sadarbības partnera lomu, ja attiecināms.




5.3. Projekta īstenošanas riski un to mazināšanas pasākumi
Projekta iesniedzējs norāda iespējamos riskus, kas var nelabvēlīgi ietekmēt, traucēt vai kavēt projekta īstenošanas gaitu, sasniegt projekta mērķi un rezultātus. Projekta iesniedzējs riskus identificē pret projekta darbībām vai projekta posmiem, uz kuriem minētie riski varētu attiekties, novērtē riska ietekmi uz projekta ieviešanu un mērķa sasniegšanu un riska iestāšanās varbūtību, un izstrādā pasākumu plānu risku mazināšanai vai novēršanai.
	Nr.p.k.
	Risks
	Riska apraksts
	Riska ietekme
(augsta, vidēja, zema)
	Iestāšanas varbūtība
(augsta, vidēja, zema)
	Riska novēršanas/ mazināšanas pasākumi

	1.
	Finanšu risks
	Kolonnā “Riska apraksts” sniedz īsu aprakstu, kas konkretizē riska būtību vai raksturo tā iestāšanās apstākļus. 

Piemēram:
Nepareizi saplānota finanšu plūsma, tirgus cenu nepārzināšana, neatbilstoši veikti izdevumi, sadārdzinājumi un inflācija, kuras dēļ, uzsākot projekta īstenošanu, plānotās izmaksas var būtiski atšķirties no reālajām, izmaiņas normatīvajos aktos, kas ietekmē projekta finanšu plūsmu, dubultā finansējuma risks, ja projekta iesniedzējs īsteno vairākus projektus vienlaicīgi, kredītiestādes atteikuma par aizdevuma piešķiršanu risks. 
	Kolonnā “Riska ietekme (augsta, vidēja, zema)” norāda riska ietekmes līmeni uz projekta ieviešanu un mērķa sasniegšanu. Novērtējot riska ietekmes līmeni, ņem vērā tā ietekmi uz projektu kopumā – projekta finanšu resursiem, projektam atvēlēto laiku, plānotajām darbībām, rezultātiem un citiem projektam raksturīgiem faktoriem.  Var izmantot šādu risku ietekmes novērtēšanas skalu:
Riska ietekme ir augsta, ja riska iestāšanās gadījumā tam ir būtiska ietekme un ir būtiski apdraudēta projekta ieviešana, mērķu un rādītāju sasniegšana, būtiski jāpalielina finansējums vai rodas apjomīgi zaudējumi.
Riska ietekme ir vidēja, ja riska iestāšanās gadījumā, tas var ietekmēt projekta īstenošanu, kavēt projekta sekmīgu ieviešanu un mērķu sasniegšanu.
Riska ietekme ir zema, ja riska iestāšanās gadījumā tam nav būtiskas ietekmes un tas neietekmē projekta ieviešanu.
	Kolonnā “Iestāšanās varbūtība (augsta, vidēja, zema)” analizē riska iestāšanās varbūtību un biežumu projekta īstenošanas laikā vai noteiktā laika periodā, piemēram, attiecīgās darbības īstenošanas laikā, ja risks attiecināms tikai uz konkrētu darbību. Riska iestāšanās varbūtībai var izmantot šādu skalu:
Iestāšanās varbūtība ir augsta, ja ir droši vai gandrīz droši, ka risks iestāsies, piemēram, reizi gadā;
Iestāšanās varbūtība ir vidēja, ja ir iespējams (diezgan iespējams), ka risks iestāsies, piemēram, vienu reizi projekta laikā;
Iestāšanās varbūtība ir zema, ja mazticams, ka risks iestāsies, vai var notikt tikai ārkārtas gadījumos.

	Kolonnā “Riska novēršanas/ mazināšanas pasākumi” norāda projekta iesniedzēja plānotos un ieviešanas procesā esošos pasākumus, kas mazina riska ietekmes līmeni vai mazina riska iestāšanās varbūtību, tai skaitā norāda informāciju par pasākumu īstenošanas biežumu un atbildīgos veicējus. Izstrādājot pasākumus, jāņem vērā, ka pasākumiem ir jābūt reāliem, ekonomiskiem (izmaksām ir jābūt mazākām nekā iespējamie zaudējumi), koordinētiem visos līmeņos un atbilstošiem projekta iesniedzēja izstrādātajiem vadības un kontroles pasākumiem (iekšējiem normatīvajiem aktiem), kas nodrošina kvalitatīvu projekta ieviešanu. 
Norāda:
1) projekta iesniedzēja plānotos un ieviešanas procesā esošos pasākumus;
2) pasākumu īstenošanas biežumu;
3) atbildīgos par pasākumu īstenošanu.

	2.
	Īstenošanas risks
	Piemēram:
Neprecīza darbību plānošana, nepilnīga organizatoriskā struktūra, īstenoto darbību neatbilstība plānotajam, u.c. riski, kas attiecas uz projekta īstenošanā iesaistīto personālu, piemēram, tā nepietiekamās zināšanas vai prasmes, personāla mainība, cilvēkresursu nepietiekamība vai to neefektīvs sadalījums, lai veiktu projektā paredzētās darbības, iepirkumu procedūras norises aizkavēšanās.
	
	
	

	3.
	Rezultātu un uzraudzības rādītāju sasniegšanas risks
	Piemēram:
Nepieciešamo speciālistu nepietiekamība, rezultāta rādītāja nesasniegšana.
	
	
	

	4.
	Projektu vadības risks
	Piemēram:
Projekta vadības pieredzes trūkums, vadības komandas nespēja sastrādāties, projektā ieplānotā laika grafika izmaiņas, kas var radīt citu risku iespējamību.
	
	
	

	5.
	Cits risks
	Piemēram:
Izmaiņas normatīvajos aktos, Krievijas kara Ukrainā radītās sekas, tai skaitā starptautisko un Latvijas Republikas nacionālo sankciju ietekme uz līgumu izpildi un projekta ieviešanu u.c.
	
	
	



[bookmark: _Toc101857329]


5.4. Projekta saturiskā saistība ar citiem iesniegtajiem/ īstenotajiem/ īstenošanā esošiem projektiem
	Nr. p.k.
	Projekta nosaukums
	Projekta numurs
	Projekta kopsavilkums, galvenās darbības
	Papildinātības/ demarkācijas apraksts
	Projekta kopējās izmaksas
(euro)
	Finansējuma avots un veids (valsts/ pašvaldību budžets, ES fondi, cits)
	Projekta īstenošanas laiks (mm/gggg)

	
	
	
	
	
	
	
	Projekta uzsākšana
	Projekta pabeigšana

	1.
	
	
	
	
	
	
	
	

	2.
	
	
	
	
	
	
	
	



Projekta iesniedzējs sniedz informāciju par projekta iesniedzēja saistītajiem projektiem, ja tādi ir (norāda to informāciju, kas pieejama projekta iesnieguma aizpildīšanas brīdī), norādot informāciju par citiem iesniegtajiem, īstenotajiem (jau pabeigtajiem) vai īstenošanā esošiem projektiem, finanšu instrumentiem un atbalsta programmām, ar kuriem saskata demarkāciju un/vai sinerģiju.


	VI. PROJEKTA HORIZONTĀLO UN “NENODARĪT BŪTISKU KAITĒJUMU” PRINCIPU APRAKSTS


[bookmark: _Toc83801310][bookmark: _Toc101857331]
[bookmark: _Hlk118464180][bookmark: _Hlk119421794]6.1. Sasaistes ar horizontālo principu “Vienlīdzība, iekļaušana, nediskriminācija un pamattiesību ievērošana” apraksts

	Projekta iesniedzējs norāda galvenos dzimumu līdztiesības, personu ar invaliditāti tiesību ievērošanas un iekļaušanas un  nediskriminācijas vecuma, dzimuma, reliģiskās vai etniskās piederības dēļ izaicinājumus, ar ko saskaras mērķa grupa.
Norādiet, kā projektā paredzētās horizontālā principa “Vienlīdzība, iekļaušana, nediskriminācija un pamattiesību ievērošana” vispārīgās un specifiskās darbības risinās identificētās mērķa grupas vajadzības un problēmas un veicinās vienlīdzības, iekļaušanas, nediskriminācijas un pamattiesību ievērošanu.

Projekta iesnieguma sagatavošanā un vērtēšanā ieteicams izmantot Labklājības ministrijas metodisko materiālu “Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (IDF, IRPVP, PMIF) 2021-2027” ().




	Nr. p.k.
	Horizontālā principa “Vienlīdzība, iekļaušana, nediskriminācija un pamattiesību ievērošana” vispārīgās un specifiskās darbības, kas risinās identificētās mērķa grupas vajadzības un problēmas un veicinās vienlīdzības, iekļaušanas, nediskriminācijas un pamattiesību ievērošanu
	Tiks paredzētas un ievērotas
Jā/Nē

	
	Norādiet vismaz trīs vispārīgās darbības, kas tiks īstenotas:
	

	1.
	projekta vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;
	

	2.
	latviešu valodas mācību kursu organizēšana tiks nodrošināta tā, lai sekmētu klientu darba un ģimenes dzīves līdzsvaru, paredzot elastīgu latviešu valodas mācību kursu grafiku un/vai, organizējot mācības attālināti;
	

	3.
	projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas – neatkarīgi no personas rases, etniskās izcelsmes, ādas krāsas, dzimuma, vecuma, invaliditātes, reliģiskās, politiskās vai citas pārliecības, nacionālās vai sociālās izcelsmes, mantiskā vai ģimenes stāvokļa, seksuālās orientācijas vai citiem apstākļiem;
	

	4.
	[bookmark: _Hlk127951474]Īstenojot projekta informācijas un publicitātes pasākumus, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību” (https://www.lm.gov.lv/lv/media/18838/download);
	

	5.
	[bookmark: _Hlk127951546]projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;
	

	6.
	projekta tīmekļa vietnē tiks izvietota informācija latviešu valodā un citās valodās, ja nepieciešams mērķa grupas sasniegšanai, prioritāri izvērtējot iespēju izmantot citas Eiropas Savienības oficiālās valodas, atbilstoši Valsts valodas likumā noteiktajam.
Finansējuma saņēmējs apņemas ievērot, ka atbilstoši Satversmes tiesas 2026. gada 30. marta spriedumā lietā Nr. 2024-30-01 paustajam par krievu valodas informatīvās telpas pašpietiekamību Latvijā, kā arī valsts pienākumu stiprināt latviešu valodas lietojumu publiskajā telpā un veicināt vienotu Latvijas informatīvo telpu, krievu valoda nav izmantojama projektu komunikācijas, publicitātes un citās publiskās aktivitātēs.
	

	
	Norādiet vismaz trīs specifiskās darbības, kas tiks īstenotas:
	

	1.
	[bookmark: _Hlk127951949]tiks izveidots ievada kurss projekta īstenošanas personālam darbam ar mērķa grupu, kura saturā tiks integrēti dzimumu līdztiesības un nediskriminācijas jautājumi, kā arī informācija, kas dotu spēju identificēt cilvēktirdzniecības upurus un nodrošināt atbilstošu atbalstu un atveseļošanos (atbilstošais HP rādītājs VINPI_02);
	

	2.
	[bookmark: _Hlk127951998]tiks uzskaitītas projekta īstenošanā iesaistītās personas, kuras ir piedalījušās ievada kursā, kurā ir integrēti jautājumi par dzimumu līdztiesību un nediskrimināciju, tostarp par tiesiskajiem un praktiskajiem aspektiem;
	

	3.
	izvērtējot nepieciešamību, nodrošina bērnu uzraudzības pakalpojumu latviešu valodas mācību kursu dalībniekiem norises vietās, kas dos vienlīdzīgas iespējas piedalīties mācībās vecākiem, kuri aprūpē mazus bērnus (atbilstošais HP rādītājs VINPI_05);
	

	4.
	izvērtējot nepieciešamību, nodrošina tulkošanu zīmju valodā, subtitrēšanu un reāllaika transkripciju, individuālās indukcijas cilpas personām ar dzirdes traucējumiem, Braila druku (atbilstošais HP rādītājs VINPI_03).
	

	5.
	tiks paredzēts, ka latviešu valodas mācību kursu telpas atrodas vides piekļūstamības prasībām atbilstošās publiskās būvēs, nodrošinot iespēju pakalpojuma sniegšanas vietai patstāvīgi fiziski piekļūt un lietot personām ar dažādiem funkcionāliem traucējumiem, nepieciešamības gadījumā nodrošina tehnisko risinājumu nomu (piemēram, pārvietojamais panduss, pacēlājs u. c).
	



[bookmark: _Hlk119421848]6.2. Horizontālā principa “Vienlīdzība, iekļaušana, nediskriminācija un pamattiesību ievērošana” īstenošanas rādītāji
Norāda vismaz 2 horizontālā principa rādītājus.
	[bookmark: _Hlk119421868]Nr.
	Rādītāja nosaukums
	Plānotā vērtība
	Mērvienība
	Piezīmes

	
	Norāda rādītāja nosaukumu atbilstoši nolikumā noteiktajam
	Norāda plānoto sasniedzamo vērtību
	Norāda mērvienību
	Nepieciešamības gadījumā norāda papildu informāciju

	1.
	Izstrādāto materiālu un pasākumu, kuros integrēti jautājumi par nediskrimināciju dzimuma, invaliditātes, reliģijas, etniskās piederības, seksuālās orientācijas un vecuma dēļ, skaits (rādītāja ID: VINPI_02);
	
	
	

	2.
	Darbību, kurās nodrošināti atbalsta pasākumi vides vai satura piekļūstamībai (Braila druka, subtitri, zīmju valoda, reāllaika transkripcija, pandusu un pacēlāju noma u.c.), skaits (rādītāja ID: VINPI_03)
	
	
	

	3.
	Personu skaits, kuras ir saņēmušas bērnu uzraudzības pakalpojumu un ir piedalījušās latviešu valodas mācībās
(rādītāja ID: VINPI_05).
	
	
	Tiek uzskaitīta unikāla persona (vecāks vai likumiskais pārstāvis), kura saņem bērna (vai vairāku bērnu) pieskatīšanas pakalpojumu. 
Nav jāuzskaita reizes, cik pakalpojums ir saņemts.


[bookmark: _Toc101857332][bookmark: _Hlk119313828]
[bookmark: _Hlk118811007]6.3. Projekta atbilstība “Nenodarīt būtisku kaitējumu” izvērtējumam
	Projekta iesniedzējs sniedz informāciju, vai atbilstoši Kultūras ministrijas kā Patvēruma, migrācijas un integrācijas fonda 2021.–2027. gada plānošanas perioda deleģētās iestādes projektu iesniegumu atlases aktivitātes principa “Nenodarīt būtisku kaitējumu” novērtējumam projektam ir būtiska vai nebūtiska paredzamā ietekme uz vides mērķiem.
Norāda darbības, ko projekta īstenotājs apņemas ievērot atbilstoši Patvēruma, migrācijas un integrācijas fonda projektu iesniegumu atlases principa “Nenodarīt būtisku kaitējumu” novērtējumam.



	VII. PROJEKTA BUDŽETA TĀME



Projekta budžeta tāmes veidlapa ir MS Excel failā (1. pielikums).

	VIII. PAPILDUS IESNIEDZAMO PAVADDOKUMENTU SARAKSTS


Sadaļā “Papildus iesniedzamo pavaddokumentu saraksts” ir norādīti visi dokumenti, kas projekta iesniedzējam ir jāiesniedz papildus projekta iesniegumam. Projekta iesniedzējs attiecīgajās ailēs norāda, vai dokuments ir pievienots vai nav attiecināms. Ja dokuments nav pievienots, attiecīgo aili atstāj neaizpildītu, norādot “-“ vai “n/a”.
Lūdzam pārliecinieties, ka izziņas un citi dokumenti ir spēkā esoši.
	Nr.
p.k.
	Projekta iesnieguma sadaļas
	Pievienots
(Jā/
 n/a)

	1.
	Projekta budžeta veidlapa (1. pielikums).
	

	2.
	Projekta iesnieguma iesniedzēja apliecinājums (2. pielikums).
	

	3.
	Projekta iesnieguma iesniedzēja sadarbības partnera apliecinājums (ja attiecināms) (3. pielikums).
	

	4.
	Projekta iesnieguma iesniedzēja apliecinājums par personas datu aizsardzību reglamentējošo normatīvo aktu ievērošanu projekta īstenošanas ietvaros (4. pielikums).
	

	5.
	Projekta iesnieguma iesniedzēja biedru saraksts (ja attiecināms).
	

	6.
	Sadarbības partnera biedru saraksts (ja attiecināms).
	

	7.
	Projekta iesnieguma iesniedzēja pilnvaras vai tās apliecinātas kopijas, ja projekta iesniegumu vai kādus citus tam pievienotus dokumentus ir parakstījusi persona, kurai nav reģistrētas tiesības pārstāvēt projekta iesnieguma iesniedzēju.
	

	8.
	Dokuments, kas pamato projektā plānotā atalgojuma atbilstību vispārējai atlīdzības sistēmai projekta īstenotāja organizācijā.
	

	9.
	Dokumentu (apliecinājumu vai vienošanos), kas apliecina katra personu apvienības dalībnieka uzņemtās konkrētās saistības attiecībā uz projekta īstenošanu un piedalīšanos līguma izpildē un atbildības sadalījumu (gadījumā, ja projekta iesniedzējs ir personu apvienība, kas ir normatīvajos aktos noteiktajā kārtībā reģistrēta).
	

	10.
	Projekta iesnieguma pedagoga kvalifikācijas apliecinājums (ja attiecināms) (5. pielikums)
	




	Projekta iesniedzēja vadītājs
	


	
	
	

	
	(amats)
	(vārds, uzvārds)
	(paraksts***)
	(datums***)


*** Dokumenta rekvizītus “paraksts” un “datums” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

